1-сыныпқа баратын балалардың 70 %-дан астамы қазақ тілінде оқуды таңдаған
DATE: 16:49, 06 Маусым 2022 | GMT +5
TITLE: 1-сыныпқа баратын балалардың 70 %-дан астамы қазақ тілінде оқуды таңдаған
URL: https://kaz.inform.kz/news/1-synypka-baratyn-balalardyn-70-dan-astamy-kazak-tilinde-okudy-tandagan_a3941392/
META: DATE: 16:49, 06 Маусым 2022 | GMT +5
TOTAL WORDS: 101
AUTHOR(S):
TEXT: Бірінші сыныпқа өтініштерді қабылдау 2022 жылғы 1 сәуірде басталып, 1 тамызға дейін жалғасады. Азаматтарға ыңғайлы болу үшін қызмет автоматтандырылды. Құжаттарды қабылдау egov. kz порталы арқылы жүргізіліп жатыр. Сондай-ақ ата-аналардың өтініші бойынша құжаттарды дәстүрлі қағаз форматында да тапсыруға болады. «Құжаттарды қабылдау штаттық режимде жүріп жатыр. Осы ретте құжаттарды тапсыруда ата-аналардың белсенділігін байқауға болады. Биыл мемлекеттік тілде білім алғысы келетін 1-сынып балалары көбейді. Қазақ тілінде оқитын сыныптарға қабылдаудың ең жоғары көрсеткіші Маңғыстау, Қызылорда, Жамбыл және Атырау облыстарында тіркелді», - деді Мектепке дейінгі және орта білім комитетінің төрағасы Гүлмира Кәрімова. Жаңа оқу жылында 1-сыныпқа барлығы 400 мыңнан астам қазақстандық бала барады деп күтіліп отыр
